# Søknadsskjema for tilgang til data fra IMDinett NIR og Bosetting, samt dispensasjon fra taushetsplikt i forbindelse med forskning

IMDis søknadsskjema tilsvarer den grunnleggende informasjonen som skal inngå i en personvernkonsekvensvurdering ([Data Protection Impact Assessment – DPIA](https://www.datatilsynet.no/regelverk-og-verktoy/veiledere/vurdering-av-personvernkonsekvenser/)), i henhold til retningslinjene for søknad om tilgang til data fra IMDinett Nasjonalt introduksjonsregister (NIR) og Bosetting, samt dispensasjon fra taushetsplikt i forbindelse med forskning, punkt 3.1.

* [Retningslinjer for søknad om tilgang til data fra IMDinett](https://www.imdi.no/nir-og-bosetting/imdis-retningslinjer-for-soknad-om-tilgang-til-data-fra-imdinett-nasjonalt-introduksjonsregister-nir-og-bosetting-samt-dispensasjon-fra-taushetsplikt-i-forbindelse-med-forskning/)

Det er det enkelte forskningsprosjekt og den behandlingsansvarlige for opplysningene som er pliktig til å behandle data utlevert fra IMDi i tråd med personopplysningsloven. Oppbevaring og bruk av taushetsbelagte opplysninger skal skje på en faglig forsvarlig måte. Alle opplysninger som kan identifisere enkeltpersoner skal i utgangspunktet bli anonymisert ved eventuell publisering.

IMDi vil vurdere om det er grunnlag for å utlevere dataene.

## Beskrivelse av planlagte behandlingsaktiviteter og formål:

1. **Formål**

[Beskriv formålet med prosjektet, og angi prosjektperiode fram til resultater blir publisert]

1. **Utvalget**

[Beskriv utvalget. Med utvalget mener vi de personene du har behov for å innhente informasjon om]

1. **Type opplysninger som skal innhentes**

[Beskriv hvilke opplysninger du har behov for om utvalget (se pkt. 10 i retningslinjene for informasjon om hvilke data som registreres i IMDinett NIR og Bosetting, samt pkt. 3.2 og 3.3). Det skal kun samles inn opplysninger som er nødvendige for formålet med dette prosjektet]

1. **Særlige kategorier av personopplysninger**

[Beskriv hvilke særlige kategorier opplysninger jf. personvernforordningen artikkel 9 du har behov for om utvalget (se også retningslinjene pkt. 3.4). Det må her fremgå en vurdering av om formålet med behandlingen, og samfunnets interesse i at denne behandlingen finner sted, klart overstiger personvernulempene]

1. **Datakilder**

[Oppgi om det skal innhentes personopplysninger fra andre kilder enn IMDinett, eventuelt hvilke. Vil du ta kontakt med utvalget? Hvis ja, er det viktig at du innhenter et informert og uttrykkelig samtykke. Samtykkeerklæringen som skal benyttes legges ved søknaden]

1. **Hvordan personopplysningene skal behandles**

[Beskriv hva som skal gjøres med personopplysningene i prosjektet. Innsamling, lagring, sammenstillinger, utleveringer, analyser etc. Med hvilke dataregistre skal dataene eventuelt kobles?]

1. **Datafly**t

[Oppgi hvordan dataene blir registrert og lagret mens prosjektet pågår, herunder innhentingsformat, lagringsenheter, kanaler for sending/deling, koblingsprosedyrer osv.]

1. **Tilgang til personopplysningene**

[Oppgi hvem som skal ha tilgang til personopplysningene hos den behandlingsansvarlige, brukere, databehandlere osv.]

1. **Varighe**t

[Oppgi hvor lenge personopplysningene skal oppbevares. Beskriv hva som vil skje med dataene når prosjektet er avsluttet (sletting eller anonymisering). Beskriv ev. ytterligere formål opplysningene skal brukes til]

]

## Rettslig grunnlag

1. **Rettslig grunnlag for behandling av personopplysningene**

[Beskriv det rettslige grunnlaget for å kunne samle inn og behandle personopplysningene]

1. **Behandlingsansvarliges plikter for å imøtekomme den registrertes rettigheter**

[Beskriv hvordan dine plikter som behandlingsansvarlig skal ivaretas, f.eks. allmennhetens interesse, informasjonsplikt, offentlig informasjon osv., jf. artikkel 12-15 i personvernforordningen]

## Oppdragsgiver og søknadsansvarlig

1. **Behandlingsansvarlig for oppdraget**

[Oppgi institusjonen som skal være behandlingsansvarlig for personopplysningene etter utleveringen. Det er denne institusjonen som er ansvarlig for at opplysningene blir behandlet i henhold til personopplysningsloven]

1. **Prosjektansvarlig**

[Hvis forskningsoppdraget er på vegne av en annen institusjon, oppgi hvilken institusjon. Det er et krav om at daglig ansvarlig for prosjektet må være ansatt ved den behandlingsansvarlige institusjonen]

|  |  |
| --- | --- |
| Fornavn |  |
| Etternavn |  |
| Stillingsbetegnelse |  |
| Telefon |  |
| E-post |  |

Vedlegg

Søknaden skal i tillegg inneholde følgende vedlegg:

* Prosjektbeskrivelse (inkludert beskrivelse av formål, metode og et kort sammendrag av prosjektet. Ev. hvilke forskningsetiske dilemmaer som kan dukke opp i prosjektet og hvordan prosjektet planlegger å håndtere disse)
* Hvis prosjektet omhandler etisk vanskelige problemstillinger, for eksempel der særlig sårbare grupper er involvert: Uttalelse fra Den nasjonale forskningsetiske komité for samfunnsvitenskap og humaniora (NESH)